stanford-oval/wikipedia huggingface dataset:
กล้วย แสตมป์
ผลงานเพลง > สังกัด เจพีเอส เรคคอร์ด > ซิงเกิ้ลเดี่ยว

เธอกับฉันและมันอีกคน (2561)
หยุดหัวใจ (2562)
แข้นเอาทั้งอยาก (2562)
โทรให้ตายก็ไม่หายคิดถึง (2562)
ไม่ใช่ของฉัน (2563)
ทรายเม็ดเดิม (2563)
หัวนอนปลายตีน (2563)
เหตุผลที่ต้องไป (2563)
ไม่มีเธอวันนี้ ไม่มีฉันวันนี้ (2563)
สะพาน (รอยเท้ากลางหัวใจ) (2563)
รอเธอเลิกกับแฟน (2564)
เธอกับฉันและมันอีกคน (2564)
อยากเลิกเป็นชู้ (2564)
เสียงที่เธอไม่ได้ยิน (2564)
อ้อร้อฉันก็รัก (2564)
ทางผ่านของความรัก Feat.น้องพอใจ (2564)
ปาดน้ำตา (2564)
หัวใจด้านชา (2564)
รักเธอชัดเจน (2564)
เธอตอบได้หรือเปล่า (2564)
มีวางอันดับ 1 (2564)
มึงบ้าหรือเปล่า (2564)
กาลครั้งหนึ่ง Feat.กีต้าร์ กัญญาณัฐ (2564)
ต่อให้มีสิบมือ (2565)
เจ้าชาย เทวดา หมา (2565)
ชวนน้องล่องใต้ (feat. แน๊ท ราเชนทร์) (2565)
แหลงให้ชัดๆ (2566)
ทำทรงอกหัก (2566)
ไม่ยอมแพ้แค่ยอมรับ บอม จินา (Bom Juna) x ติ๊ก เพ็ญผกา (2566)
ยายสา (2566)
หัวใจด้านชา (2566)
ปาดน้ำตา (2566)
ทรายเม็ดเดิม (2566)
เธออยู่กับฉัน ใจอยู่กับใคร (2567)
ไม่ใช่เจ้าของ (2567)
เธอกับฉันอีกวันได้หม้าย (2567)
เจ็บมากหม้าย (2567)
เสียงจากปลายสาย (2567)
เก็บใจไว้ให้คนที่รักเรา (feat. จี ราไรย์) (2567)
หน้าที่สุดท้าย (2567)
ผลงานการแสดง > ละครซิทคอม

หมัดเด็ดเสียงทอง Season 3 รับบทเป็น กล้วย ร่วมด้วย ไผ่ พงศธร,ตั๊กแตน ชลดา,อาทิตรา บริสุทธิ์ (ลิช่า เจลิซ),ไมค์ ภิรมย์พร,ศิริพร อำไพพงษ์,ต่าย อรทัย,เอิร์น สุรัตน์ติกานต์,หญิงลี ศรีจุมพล,จุมพล ทองตัน,สนธยา ชิตมณี,ศุภณัฐ เฉลิมชัยเจริญกิจ,เจมส์ ชินกฤช,มีนนา ศุภประภัสสร,อติรุจ กิตติพัฒนะ และนักแสดงอีกมากมาย (2558)
คอนเสิร์ต

คอนเสิร์ต รวมพลคนด้ามขวาน (2549)
คอนเสิร์ต ผาดำ ครั้งที่ 2 (15 มีนาคม 2551)
คอนเสิร์ต คาราวานแฟนทีวีสามัคคีสัญจร 1 (25 สิงหาคม 2555)
คอนเสิร์ต Grammy Wonderland มันหยดหมดตึก (5 ตุลาคม 2555)
คอนเสิร์ต การกุศล พี่ร้องให้น้องได้เรียน (15 กันยายน 2556)
รายการ 7 สี คอนเสิร์ต (1 มีนาคม 2557)
คอนเสิร์ต วงดุริยางค์เพื่อน้อง ศ.ส.ว. (9 มีนาคม 2557)
คอนเสิร์ต พี่น้อง ร่วมร้อง เพื่อน้อง (30 กันยายน 2565)
แหล่งข้อมูลอื่น

กล้วย แสตมป์ ที่อินสตาแกรม
อิสระมุนี

พระอิสระมุนี หรือ พระพีระพล เตชะปัญโญ เดิมชื่อ นายบรรหาร อดีตเจ้าอาวาสวัดธรรมวิหารี (วัดร่วมใจพัฒนา-วัดป่าละอู) อำเภอแก่งกระจาน จังหวัดเพชรบุรี  เป็นอดีตภิกษุสายวิปัสสนา ซึ่งเป็นที่นับถือเลื่อมใสจากทักษิณ ชินวัตร อดีตนายกรัฐมนตรีไทย และพจมาน ชินวัตร ภริยา เป็นอย่างมาก
พระอิสระมุนี เป็นอดีตพระเลขาของหลวงปู่ชา สุภัทโท วัดหนองป่าพง อำเภอวารินชำราบ จังหวัดอุบลราชธานี ต่อมาเกิดขัดแย้งกับลูกศิษย์ของหลวงปู่ชา ถูกกล่าวหาว่าโกงเงินของวัดจนถูกจับสึก จึงเดินทางมาที่จังหวัดเพชรบุรี ปักกลดและตั้งสำนักสงฆ์ บริเวณป่าละอู ตำบลป่าแดง อำเภอแก่งกระจาน พัฒนาจนกลายเป็นวัดธรรมวิหารี มีเนื้อที่กว่า 200 ไร่ในปัจจุบัน
พระอิสระมุนีเป็นพระนักเทศน์ที่มีความสามารถ สั่งสอนธรรมะให้เห็นอย่างเป็นรูปธรรม ได้นิยามถึงตัวตนของตนเองไว้ว่า เราผู้มีชื่อว่า อิสระมุนี ไม่ใช่ฐานันดรบุคคล ไม่ใช่พระมหาเถระผู้มีวาสนายิ่งใหญ่มหึมา ที่ใคร ๆ จะต้องกราบไหว้ ไม่ใช่พระมหาผู้มีความรู้กว้างขวางจนไม่มีใครเทียมเท่า ไม่ใช่บัณฑิตศิษย์เก่าของมหาวิทยาลัยใด ไม่ใช่นักปราชญ์หรือนักวิชาการ หรือนักคิดที่ถูกคนเขาให้ดุษฎีบัณฑิตกิตติมศักดิ์กันเป็นกระบุง ๆ เพราะฉะนั้น เราจึงมีชื่อว่า อิสระมุนี ผู้ที่ต้องการรู้จักเราก็จงรู้ที่ออกมาจากใจของเราตามที่กล่าวมานี้เถิด
คำสั่งสอนของของพระอิสระมุนี เคยเป็นที่เลื่อมใสของ พ.ต.ท.ทักษิณ ชินวัตร และภริยา เป็นอย่างมาก พ.ต.ท.ทักษิณมักนำคำสอนของพระอิสระมุนีมากล่าวอ้างอิงกับสื่อมวลชน เช่นเดียวกับคำสอนของพุทธทาสภิกขุ  และเคยเดินทางมาสนทนาธรรมกับพระอิสระมุนี นอกจากนี้เมื่อ พ.ศ. 2543 ยังให้พานทองแท้ ชินวัตร บุตรชาย เข้าอุปสมบทและศึกษาพระธรรมกับพระอิสระมุนีอยู่ระยะหนึ่ง
พระอิสระมุนีตกเป็นข่าวว่าต้องปาราชิก หลังจากมีเพศสัมพันธ์กับสีกาคนสนิท ถูกเปิดเผยเมื่อวันที่ 13 ตุลาคม พ.ศ. 2544 จากการสืบสวนของทีมงานรายการถอดรหัส ทางสถานีโทรทัศน์ไอทีวี ซึ่งเผยแพร่เมื่อวันที่ 15 ตุลาคม มีหลักฐานเป็นจดหมายเขียนถึงสีกาสาว 10 หน้ากระดาษและเทปสนทนาทางโทรศัพท์ ซึ่งพระอิสระมุนีก็ได้สึกจากสมณเพศในทันที  ข่าวพระอิสระมุนีนี้ทำให้ไอทีวีได้รับรางวัลสารคดีเชิงข่าวยอดเยี่ยม รางวัล "แสงชัย สุนทรวัฒน์" จากสมาคมนักข่าวนักหนังสือพิมพ์แห่งประเทศไทย ประจำปี 2544
พระอิสระมุนี มีผลงานหนังสือ ได้แก่ คู่มือการปฏิบัติธรรมเพื่อพ้นความทุกข์, ความตาย กับ ความไม่ตาย , ปรัชญาเหนือเมฆ, พลิกตำรารินไซนิกายเซ็น และ อิสระมุนี ตาดูธรรมจักร เท้าติดดิน และผลงานเขียนหลังจากสึกแล้ว ใช้ชีวิตอยู่ในจังหวัดสระแก้ว  ใช้นามปากกาว่า อสัญญี วิญญู ชื่อหนังสือ จากพระมาเป็นโจร
แหล่งข้อมูลอื่น

http://www.becnews.com/backissue/f_famous/issara.html เก็บถาวร 2007-09-27 ที่ เวย์แบ็กแมชชีน
http://larndham.net/cgi-bin/kratoo.pl/003554.htm เก็บถาวร 2007-03-12 ที่ เวย์แบ็กแมชชีน
http://www.thaipost.net/index.asp?bk=thaipost&post_date=30/Oct/2544&news_id=42325&cat_id=500 เก็บถาวร 2007-09-27 ที่ เวย์แบ็กแมชชีน
http://larndham.net/cgi-bin/kratoo.pl/002209.htm เก็บถาวร 2007-03-12 ที่ เวย์แบ็กแมชชีน
http://www.thaipost.net/index.asp?bk=thaipost&post_date=22/Dec/2549&news_id=41508&cat_id=500 เก็บถาวร 2007-09-27 ที่ เวย์แบ็กแมชชีน
http://www.thaipost.net/index.asp?bk=thaipost&post_date=22/Dec/2549&news_id=41507&cat_id=500 เก็บถาวร 2007-09-27 ที่ เวย์แบ็กแมชชีน
http://www.thaipost.net/index.asp?bk=thaipost&post_date=22/Dec/2549&news_id=43287&cat_id=200100 เก็บถาวร 2007-09-29 ที่ เวย์แบ็กแมชชีน
http://www.thaibja.org/new_detail.asp?id=2 เก็บถาวร 2003-07-23 ที่ เวย์แบ็กแมชชีน
บทสัมภาษณ์พระอิสระมุนี, หนังสือพิมพ์ไทยโพสต์ แทบลอยด์, 1-7 ตุลาคม 2543
อู๋ เผิง

อู๋ เผิง (จีน: 吴鹏 เกิด 16 พฤษภาคม ค.ศ. 1987 ใน หางโจว, มณฑลเจ้อเจียง, สาธารณรัฐประชาชนจีน) นักว่ายน้ำชายจากประเทศจีน ความสูงของเขาคือ 1.80 m (5 ft 11 in) และเขามีน้ำหนักประมาณ 72 กม. พ่อของเขาเสียชีวิตตอนที่เขาอายุ 16 ปี เขาได้จดจ่ออยู่กับท่าผีเสื้อ ตั้งแต่กีฬาแห่งชาติครั้งที่ 10 ในปี ค.ศ. 2005
ความสำเร็จ

เอเชียนเกมส์ 2002: รอบแรก, กรรเชียง 200 เมตร, ผีเสื้อ 200 เมตร และ เดี่ยวผสม 400 เมตร
กีฬาโอลิมปิก 2004 – เข้ารอบสุดท้าย, ผีเสื้อ 200 เมตร
ว่ายน้ำชิงแชมป์แห่งชาติ 2004 & โอลิมปิกทดลอง – รอบแรก, เดี่ยวผสม 400 เมตร และ ผีเสื้อ 200 เมตร
ว่ายน้ำชิงแชมป์แห่งชาติ 2005 & รอบคัดเลือกกีฬาแห่งชาติ – รอบแรก, เดี่ยวผสม 400 เมตร
ชิงแชมป์โลก 2005 – เหรียญทองแดง, ผีเสื้อ 200 เมตร
กีฬาภูมิภาคเอเชียตะวันออก 2005 – รอบแรก, 400 IM; รอบสอง, ผีเสื้อ 200
ชิงแชมป์โลก 2006 – รอบแรก, ผีเสื้อ 200 เมตร
ชิงแชมป์โลก 2007 – เหรียญเงิน, ผีเสื้อ 200 เมตร
กีฬาโอลิมปิก 2008 – เข้ารอบสุดท้าย , ผีเสื้อ 200 เมตร
ชิงแชมป์โลก 2011 – เหรียญทองแดง, ผีเสื้อ 200 เมตร
แหล่งข้อมูลอื่น

Wu Peng's Weibo (จีน)
อำนวย คลังผา

| อำนวย คลังผา |
| --- | --- |

ประธานคณะกรรมการประสานงานพรรคร่วมรัฐบาล
ดำรงตำแหน่ง 15 มกราคม พ.ศ. 2556 –  9 ธันวาคม พ.ศ. 2556
นายกรัฐมนตรี: ยิ่งลักษณ์ ชินวัตร
ก่อนหน้า: อุดมเดช รัตนเสถียร
ถัดไป: วิรัช รัตนเศรษฐ
สมาชิกสภาผู้แทนราษฎรลพบุรี เขต 3
ดำรงตำแหน่ง 3 กรกฎาคม พ.ศ. 2554 –  9 ธันวาคม พ.ศ. 2556
 
ข้อมูลส่วนบุคคล
เกิด: 16 ตุลาคม พ.ศ. 2488 (79 ปี)
พรรคการเมือง: ภูมิใจไทย
คู่สมรส: ละมัย คลังผา

อำนวย คลังผา (เกิด 16 ตุลาคม พ.ศ. 2488) นักการเมืองชาวไทย ดำรงตำแหน่งกรรมการผู้ช่วยรัฐมนตรีประจำสำนักนายกรัฐมนตรี สมาชิกพรรคพลังประชารัฐ อดีตประธานคณะกรรมการประสานงานสมาชิกสภาผู้แทนราษฎร หรือวิปรัฐบาล สมาชิกสภาผู้แทนราษฎรลพบุรี เขต 3 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2539 ในสังกัดพรรคความหวังใหม่ เคยสังกัดพรรคเพื่อไทย
ประวัติ

อำนวย คลังผา เกิดเมื่อวันที่ 16 ตุลาคม พ.ศ. 2488 เป็นบุตรของนายฉ่าง และนางเงิน คลังผา มีพี่น้อง 6 คน สำเร็จการศึกษา ศิลปศาสตรบัณฑิตกิตติมศักดิ์ สาขาพัฒนาชุมชน มหาวิทยาลัยราชภัฏเทพสตรี, ศิลปศาสตรบัณฑิต และรัฐประศาสนศาสตรมหาบัณฑิต สาขารัฐประศาสนศาสตร์ มหาวิทยาลัยเกริก สมรสกับนางละมัย มีบุตร 4 คน
งานการเมือง

อำนวย เริ่มลงสมัครรับเลือกตั้งสมาชิกสภาผู้แทนราษฎรครั้งแรก ในการเลือกตั้ง พ.ศ. 2522 แต่ไม่ได้ถูกรับเลือก จนเว้นช่วงในการลงสมัคร มาจนถึงปี พ.ศ. 2539 อำนวยลงสมัครรับเลือกตั้งอีกครั้งในสังกัดพรรคความหวังใหม่ และได้รับการเลือกตั้งเป็นครั้งแรก พ.ศ. 2544 ย้ายมาสังกัดพรรคไทยรักไทย ได้รับการเลือกตั้งเป็นครั้งที่สองและสาม
พ.ศ. 2550 ลงสมัครในนามพรรคพลังประชาชน และพ.ศ. 2554 ในนามพรรคเพื่อไทย ชนะการเลือกตั้งทุกครั้ง
อนึ่ง นายอำนวยเคยเป็นเลขานุการรัฐมนตรีช่วยว่าการกระทรวงการคลัง (นายมารวย ผดุงสิทธิ์), เลขานุการรัฐมนตรีช่วยว่าการกระทรวงมหาดไทย (นายประมวล รุจนเสรี) และเลขานุการรัฐมนตรีช่วยว่าการกระทรวงมหาดไทย (นายสมชาย สุนทรวัฒน์)
ใน วันที่ 26 พ.ย. พ.ศ. 2561 อำนวย คลังผา ได้ย้ายมาร่วมงานกับ พรรคพลังประชารัฐ
ภายหลังจากการแพ้เลือกตั้งปี 2562 ในเดือนสิงหาคม พ.ศ. 2562 อำนวย คลังผา ได้รับแต่งตั้งให้ดำรงตำแหน่งกรรมการผู้ช่วยรัฐมนตรีประจำสำนักนายกรัฐมนตรี
ในการเลือกตั้งปีพ.ศ. 2566 ตนได้ส่งบุตรชายลงสมัครรับเลือกตั้งในนามพรรคภูมิใจไทย
งานการเมือง > สมาชิกสภาผู้แทนราษฎร

อำนวย คลังผา ได้รับการเลือกตั้งเป็นสมาชิกสภาผู้แทนราษฎรมาแล้ว 5 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดลพบุรี สังกัดพรรคความหวังใหม่
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดลพบุรี สังกัดพรรคไทยรักไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดลพบุรี สังกัดพรรคไทยรักไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดลพบุรี สังกัดพรรคพลังประชาชน
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดลพบุรี สังกัดพรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดลพบุรี สังกัด พรรคพลังประชารัฐ ไม่ได้รับการเลือกตั้ง
เครื่องราชอิสริยาภรณ์

พ.ศ. 2551 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2548 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
แหล่งข้อมูลอื่น

นายอำนวย คลังผา เก็บถาวร 2018-06-26 ที่ เวย์แบ็กแมชชีน, เว็บไซต์รัฐสภาไทย
บัญชีแสดงรายการทรัพย์สินและหนี้สินของนายอำนวย คลังผา[ลิงก์เสีย], สำนักงานคณะกรรมการป้องกันและปราบปรามการทุจริตแห่งชาติ
ข้อมูลนักการเมืองไทย (นายอำนวย คลังผา), ศูนย์ข้อมูลนักการเมืองไทย
ไทยลีกดิวิชัน 1 ฤดูกาล 2554

| --- | --- |
ฤดูกาล: 2554
ทีมชนะเลิศ: บุรีรัมย์ เอฟซี
เลื่อนชั้น: บุรีรัมย์ เอฟซี ชัยนาท เอฟซี   บีบีซียู
ตกชั้น: สมุทรปราการ ศุลกากร ยูไนเต็ด เชียงใหม่ อาร์แบค มิตรภาพ ไทยฮอนด้า
จำนวนนัด: 306
จำนวนประตู: 817 (2.67 ประตูต่อนัด)
ผู้ทำประตูสูงสุด:  อดิศักดิ์ ศรีกำปัง  ภูวดล  สุวรรณชาติ (คนละ 21 ประตู)
ทีมเหย้า ชนะสูงสุด: ชัยนาท  7-0 แอร์ฟอร์ซ ยูไนเต็ด (4 ธันวาคม 2011) สงขลา ยูไนเต็ด 7-0 ภูเก็ต  (11 ธันวามคม 2011)
ทีมเยือน ชนะสูงสุด: อาร์แบค มิตรภาพ 0-4 สุพรรณบุรี  (19 มีนาคม 2011)
จำนวนประตูสูงสุด: สงขลา ยูไนเต็ด 7-1 ราชประชา (18  ธันวาคม 2011) (8 ประตู)
จำนวนผู้ชมสูงสุด: 36,715 สงขลา vs สงขลายูไนเต็ด , 7 สิงหาคม 2554
จำนวนผู้ชมต่ำสุด: 0 สุพรรณบุรี  vs สงขลา   3 ธันวาคม 2554
จำนวนผู้ชมเฉลี่ย: 2,897
← 2553 2555 → 
ไทยลีกดิวิชัน 1 ฤดูกาล 2554 เป็นการแข่งขันฟุตบอล ดิวิชั่น 1 เป็นครั้งที่ 14 นับตั้งแต่เริ่ม  ฤดูกาล 2540 โดยเป็นลีกระดับที่สองรองจาก ไทยพรีเมียร์ลีก มีทีมเข้าร่วมการแข่งขัน 16 ทีม โดยหา 3 ทีมเลื่อนชั้นขึ้น ไทยพรีเมียร์ลีก และ 4 ทีมตกชั้นลงไป ลีกภูมิภาค ดิวิชัน 2
การเพิ่มจำนวนสโมสรที่เข้าแข่งขัน

โดยหลังจากการที่ สมาคมฟุตบอลแห่งประเทศไทย ในพระบรมราชูปถัมภ์ และ บริษัท ไทยพรีเมียร์ลีก จำกัด ได้ประกาศที่จะเพิ่มจำนวนสโมสรที่เข้าร่วมแข่งขัน ทั้งในระดับ ไทยพรีเมียร์ลีก และ ดิวิชั่น 1 เป็น 18 ทีม และให้จัดการแข่งขันเพลย์ออฟเลื่อนชั้น ไปแล้วนั้น ซึ่งก็ได้จำนวนสโมสรครบ 18 ทีม แต่ว่าการที่ นครปฐม เอฟซี ถูกสั่งห้ามลงแข่งขันทุกรายการของ สมาคมฟุตบอลแห่งประเทศไทย เป็นเวลา 2 ปี จาก เหตุแฟนบอลสโมสรฟุตบอลนครปฐมทำร้ายผู้ตัดสิน พ.ศ. 2553 ทำให้ลีกมีเพียง 17 สโมสร ทำให้ฝ่ายจัดการแข่งขันตัดสินใจให้มีการเพลย์ออฟ เพื่อหาสโมสรเล่นแทน สโมสรนครปฐม
โดยผลการแข่งขันเป็น สระบุรี เอฟซี ที่สามารถเอาชนะ ระยอง เอฟซี 1 ประตูต่อ 0 ทำให้ สโมสรฯ เป็นทีมลำดับสุดท้าย และได้เลื่อนชั้นมาเล่นใน ดิวิชั่น 1 ฤดูกาล 2554
การเปลื่ยนแปลงสโมสรที่เล่นในลีก

เลื่อนชั้นสู่ ไทยพรีเมียร์ลีก
ศรีราชา เอฟซี
ขอนแก่น เอฟซี
เชียงราย ยูไนเต็ด
ตกชั้นสู่ ลีกภูมิภาค ดิวิชัน 2
ปราจีนบุรี เอฟซี
นราธิวาส เอฟซี
ตกชั้นจาก ไทยพรีเมียร์ลีก
แบงค็อก ยูไนเต็ด
เลื่อนชั้นจาก ลีกภูมิภาค ดิวิชัน 2
บุรีรัมย์ เอฟซี
ภูเก็ต เอฟซี
เชียงใหม่ เอฟซี
ชัยนาท เอฟซี
เจดับบลิว รังสิต
บางกอก เอฟซี
สระบุรี เอฟซี
อยู่ในระหว่างโทษห้ามแข่งขัน
นครปฐม เอฟซี - 2 ปี
ทีม > สนามเหย้าและสถานที่ตั้ง

จันทบุรี เอฟซี
บุรีรัมย์ เอฟซี
ชัยนาท เอฟซี
เชียงใหม่ เอฟซี
เอฟซี ภูเก็ต
ปตท.ระยอง
ราชประชา
เจดับบลิว รังสิต 
แอร์ฟอร์ซ ยูไนเต็ด
สงขลา เอฟซี
สุพรรณบุรี เอฟซี
บีบีซียู
ไทยฮอนด้า 
แบงค็อก ยูไนเต็ด
บางกอก เอฟซี
อาร์แบค มิตรภาพ
ที่ตั้งของสโมสรในการแข่งขันไทยลีกดิวิชั่น 1 2554
| ทีม | ที่ตั้ง | สนาม | ความจุ |
| --- | --- | --- | --- |
| แอร์ฟอร์ซ ยูไนเต็ด | ปทุมธานี | สนามกีฬากองทัพอากาศ (ธูปะเตมีย์) | 20,000 |
| บางกอก เอฟซี | กรุงเทพมหานคร | สนามกีฬาเฉลิมพระเกียรติ บางมด | 8,126 |
| แบงค็อก ยูไนเต็ด | ดินแดง | สนามกีฬาศูนย์เยาวชนฯ ไทย-ญี่ปุ่น | 10,320 |
| บุรีรัมย์ เอฟซี | บุรีรัมย์ | ไอ-โมบาย สเตเดี้ยม | 14,000 |
| บีบีซียู | พญาไท | สนามกีฬากองทัพบก | 20,000 |
| ชัยนาท เอฟซี | ชัยนาท | เขาพลองสเตเดียม | 5,574 |
| จันทบุรี เอฟซี | จันทบุรี | สนามมหาวิทยาลัยราชภัฏรำไพพรรณี | 8,800 |
| เชียงใหม่ เอฟซี | เชียงใหม่ | สนามกีฬาสมโภชเชียงใหม่ 700 ปี | 25,000 |
| เอฟซี ภูเก็ต | ภูเก็ต | สนามกีฬาสุระกุล | 15,000 |
| ปตท. ระยอง | ระยอง | สนามกีฬากลางจังหวัดระยอง (เลกเเรก) สนาปตท. มาบข่า สเตเดี้ยม (เลกสอง) | 7,500 12,161 |
| ราชประชา | นครปฐม | สนามมหาวิทยาลัยมหิดล วิทยาเขตศาลายา | 1,000 |
| เจดับบลิว รังสิต | ปทุมธานี | สนามกีฬากองทัพอากาศ (ธูปะเตมีย์) | 20,000 |
| อาร์แบค มิตรภาพ | กรุงเทพมหานคร | สนามกีฬามหาวิทยาลัยรัตนบัณฑิต | 1,000 |
| กัลฟ์ สระบุรี | สระบุรี | สนามกีฬากลางจังหวัดสระบุรี | 5,000 |
| สงขลา เอฟซี | สงขลา | สนามกีฬาติณสูลานนท์ | 35,000 |
| สุพรรณบุรี เอฟซี | สุพรรณบุรี | สนามกีฬากลางจังหวัดสุพรรณบุรี | 16,000 |
| สมุทรปราการ คัสตอม ยูไนเต็ด | สมุทรปราการ | สนามกีฬาลาดกระบัง 54 | 1,100 |
| ไทยฮอนด้า | มีนบุรี | สนามกีฬาเฉลิมพระเกียรติ 72 พรรษา | 8,000 |
หมายเหตุ : นครปฐม เอฟซี ติดโทษแบน 2 ปี
ทีม > เปลี่ยนชื่อ

สโมสรสุวรรณภูมิ ศุลกากร เปลี่ยนชื่อเป็น สมุทรปราการ คัสตอม ยูไนเต็ด
สโมสรราชประชา นนทบุรี เปลี่ยนชื่อเป็น ราชประชา
สโมสรจุฬา ยูไนเต็ด เปลี่ยนชื่อเป็น บีบีซียู (บิ๊ก แบ๊ง จุฬา ยูไนเต็ด)
สโมสรมหาวิทยาลัยรังสิต เจดับบลิว เปลี่ยนชื่อเป็น เจดับบลิว รังสิต
สโมสรปตท. เปลี่ยนชื่อเป็น ปตท.ระยอง
ทีม > เปลื่ยนสนามเหย้า

สโมสรจันทบุรี เอฟซี ได้ขอย้ายจาก สนามกีฬากลางจังหวัดจันทบุรี เป็น สนามมหาวิทยาลัยราชภัฏรำไพพรรณี
สโมสรบีบีซียู ได้ขอย้ายสนามจาก สนามกีฬาจุฬาลงกรณ์มหาวิทยาลัย หลังจากไม่สามารถใช้สนามร่วมกันกับ จามจุรี ยูไนเต็ด จึงได้ขอใช้ สนามกีฬากองทัพบก ร่วมกันกับ อาร์มี่ ยูไนเต็ด
สโมสรไทยฮอนด้า ได้ขอย้ายสนามจาก สนามกีฬา สถาบันเทคโนโลยีพระจอมเกล้าเจ้าคุณทหารลาดกระบัง เป็น สนามกีฬาเฉลิมพระเกียรติ 72 พรรษา
ตารางคะแนน

| อันดับ | ทีม | แข่ง | ชนะ | เสมอ | แพ้ | ได้ | เสีย | +/- | แต้ม | หมายเหตุ |
| --- | --- | --- | --- | --- | --- | --- | --- | --- | --- | --- |
| 1 |  บุรีรัมย์ | 34 | 25 | 8 | 1 | 84 | 18 | +66 | 83 | ขึ้นชั้นไปเล่น ไทยพรีเมียร์ลีก 2555 |
| 2 | ชัยนาท | 34 | 21 | 3 | 10 | 68 | 42 | +26 | 66 | ขึ้นชั้นไปเล่น ไทยพรีเมียร์ลีก 2555 |
| 3 |  บีบีซียู | 34 | 18 | 9 | 7 | 39 | 25 | +14 | 63 | ขึ้นชั้นไปเล่น ไทยพรีเมียร์ลีก 2555 |
| 4 | ปตท.ระยอง | 34 | 17 | 8 | 9 | 54 | 28 | +26 | 59 |  |
| 5 | สงขลา | 34 | 15 | 11 | 8 | 54 | 39 | +15 | 56 |  |
| 6 |  แบงค็อก ยูไนเต็ด | 34 | 15 | 6 | 13 | 56 | 52 | +4 | 51 |  |
| 7 | กัลฟ์ สระบุรี | 34 | 12 | 14 | 8 | 41 | 31 | +10 | 50 |  |
| 8 | ราชประชาฯ | 34 | 13 | 7 | 14 | 40 | 55 | −15 | 46 |  |
| 9 |  ภูเก็ต | 34 | 11 | 12 | 11 | 45 | 47 | −2 | 45 |  |
| 10 |  สุพรรณบุรี | 34 | 10 | 14 | 10 | 40 | 37 | +3 | 44 |  |
| 11 | บางกอก | 34 | 13 | 3 | 18 | 56 | 63 | −7 | 42 |  |
| 12 |  จันทบุรี | 34 | 11 | 8 | 15 | 39 | 48 | −9 | 41 |  |
| 13 | เจดับบลิว รังสิต | 34 | 10 | 10 | 14 | 31 | 42 | −11 | 40 |  |
| 14 | แอร์ฟอร์ซ ยูไนเต็ด | 34 | 10 | 10 | 14 | 36 | 53 | −17 | 40 |  |
| 15 |  สมุทรปราการ คัสตอม ยูไนเต็ด | 34 | 10 | 6 | 18 | 41 | 55 | −14 | 36 | ตกชั้นไปเล่น ลีกภูมิภาค ดิวิชั่น 2 |
| 16 | เชียงใหม่ | 34 | 7 | 9 | 18 | 36 | 55 | −19 | 30 | ตกชั้นไปเล่น ลีกภูมิภาค ดิวิชั่น 2 |
| 17 |  อาร์แบค มิตรภาพ | 34 | 5 | 10 | 19 | 25 | 61 | −36 | 25 | ตกชั้นไปเล่น ลีกภูมิภาค ดิวิชั่น 2 |
| 18 | ไทยฮอนด้า | 34 | 6 | 6 | 22 | 33 | 69 | −36 | 24 | ตกชั้นไปเล่น ลีกภูมิภาค ดิวิชั่น 2 |
แหล่งข้อมูลอื่น

เว็บไชต์อย่างเป็นทางการ เก็บถาวร 2009-03-10 ที่ เวย์แบ็กแมชชีน
| ด ค กไทยลีก 2 |
| --- | --- |
บริษัท ไทยลีก จำกัด
สโมสร (ฤดูกาล 2567–68):  เกษตรศาสตร์  จันทบุรี  ชลบุรี  ชัยนาท ฮอร์นบิล  เชียงใหม่ ยูไนเต็ด  พลังกาญจน์  ตราด  นครศรีฯ ยูไนเต็ด  บางกอก  โปลิศ เทโร  พัทยา ยูไนเต็ด  แพร่ ยูไนเต็ด  มหาสารคาม เอสบีที  ลำปาง  ศรีสะเกษ ยูไนเต็ด  สมุทรปราการ ซิตี้  สุพรรณบุรี  อยุธยา ยูไนเต็ด 
สโมสรที่เคยแข่งขันในไทยลีก 2:  กรมสนับสนุน กองพลนาวิกโยธิน  กระบี่  กรุงเทพคริสเตียนวิทยาลัย  การท่าเรือ  การบินไทย  การไฟฟ้าส่วนภูมิภาค  แกรนด์ อันดามัน ระนอง ยูไนเต็ด  ขอนแก่น  ขอนแก่น ยูไนเต็ด  คัสตอม ยูไนเต็ด  ฉะเชิงเทรา  เชียงราย ยูไนเต็ด  เชียงใหม่  เซ็นทรัล  ไดสตาร์ กรุงเทพฯ  ทีเอ ระยอง  ทีโอที   ไทยยูเนียน สมุทรสาคร  ไทยฮอนด้า  ธนาคารกรุงไทย  ธำรงไทยสโมสร  นครปฐม ยูไนเต็ด  นครราชสีมา มาสด้า  นครสวรรค์  นราธิวาส  บีจี ปทุม ยูไนเต็ด  บีบีซียู  บุรีรัมย์  ปราจีนบุรี  พนักงานยาสูบ  พัทยา ยูไนเต็ด  พัทลุง  พิจิตร  พิษณุโลก  พีที ประจวบ  พีทีที ระยอง  เพื่อนตำรวจ  ภูเก็ต  มหาวิทยาลัยกรุงเทพ  มหาวิทยาลัยรังสิต  เมืองกาญจน์ ยูไนเต็ด  เมืองทอง ยูไนเต็ด  ร้อยเอ็ด ยูไนเต็ด  ระยอง  ระยอง ยูไนเต็ด  ราชนาวี  ราชบุรี  ราชประชา  ราชวิถี  โรงเรียนจ่าอากาศ  ลำพูน วอร์ริเออร์  ศรีราชา  ศรีสะเกษ  สกลนคร  สงขลา ยูไนเต็ด  สมาคมกีฬากรุงเก่า  สมุทรปราการ  สมุทรสงคราม  สระบุรี  สำนักงานทรัพย์สินพระมหากษัตริย์  สุโขทัย  สุราษฎร์ธานี  หนองบัว พิชญ  อยุธยา  อ่างทอง  อาร์แบค  อาร์มี่ ยูไนเต็ด  อุดรธานี  อุทัยธานี  อุบล ยูไนเต็ด  โอสถสภา  แอร์ฟอร์ซ ยูไนเต็ด 
ฤดูกาล:  2540  2541  2542  2543  2544/45  2545/46  2547  2548  2549  2550  2551  2552  2553  2554  2555  2556  2557  2558  2559  2560  2561  2562  2563–64  2564–65  2565–66  2566–67  2567–68 
| ด ค กฟุตบอลในไทย 2554 |
| --- | --- |
ฟุตบอลลีก: ไทยพรีเมียร์ลีก • ลีกดิวิชันหนึ่ง • ลีกดิวิชันสอง(ภาคเหนือ  ·  ภาคตะวันออกเฉียงเหนือ  ·  ภาคกลางและภาคตะวันออก · กรุงเทพและปริมณฑล  ·  ภาคใต้) • ไทยวีเมนพรีเมียร์ลีก • ไทยวีเมนพรีเมียร์ลีก ดิวิชัน 1
ฟุตบอลถ้วย: ฟุตบอลถ้วยพระราชทานคิงส์คัพ • ฟุตบอลถ้วยพระราชทาน ประเภท ก • เอฟเอคัพ • ลีกคัพ  (รอบคัดเลือก  ·  ชิงชนะเลิศ)
เอเอฟซี: เอเอฟซีแชมเปียนส์ลีก • เอเอฟซีคัพ
นภาพร จรณวัต

นภาพร จรณวัต (อังกฤษ: Napaporn Charanawat; ชื่อเล่น: มิ้นท์) เกิดวันที่ 29 มีนาคม พ.ศ. 2542 นักเทควันโดหญิงทีมชาติไทย เป็นนักกีฬาเทควันโดจากจังหวัดนนทบุรี แชมป์เทควันโดเยาวชนโลกปี 2016 รุ่นไม่เกิน 46 กก.หญิง ที่ประเทศแคนาดา ต่อจากนักกีฬารุ่นพี่ คือ บุตรี เผือดผ่อง และเป็นเอก การะเกตุ แชมป์เทควันโดเยาวชนโลกปี 2006 ที่ประเทศเวียดนาม นอกจากนี้ยังเป็นเจ้าของเหรียญทอง 4 สมัย ในการแข่งขันเทควันโด รายการ "โคเรีย โอเพ่น" ระหว่างปี 2012-2015 ที่ประเทศเกาหลีใต้
ประวัติ

นภาพรสำเร็จการศึกษาระดับชั้นมัธยมศึกษาตอนปลายจากโรงเรียนสวนกุหลาบวิทยาลัยนนทบุรี และศึกษาต่อระดับปริญญาตรีที่คณะนิเทศศาสตร์ จุฬาลงกรณ์มหาวิทยาลัย เป็นน้องสาวของ "มายด์" นภัสสร จรณวัต อดีตนักกีฬาเทควันโดเยาวชนทีมชาติไทย เจ้าของเหรียญเงินจากการแข่งขันเทควันโดเยาวชนชิงแชมป์เอเชีย รายการ "Asian Junior Taekwondo Championships 2013" รุ่นไม่เกิน 49 กก.หญิง ที่กรุงจาการ์ตา ประเทศอินโดนีเซีย ก่อนที่จะเป็นนักกีฬาเทควันโด ประเภทเคียวรูกิหรือต่อสู้ นภาพรและพี่สาวเคยเป็นนักกีฬาเทควันโด ประเภทพุมเซ่หรือท่ารำมาก่อน โดยเป็นตัวแทนทีมชาติไทยเข้าร่วมการแข่งขัน รายการ "18th Vietnam International Taekwondo Championships 2010" ที่เมืองโฮจิมินห์ ประเทศเวียดนาม คว้าเหรียญเงินจากการแข่งขันเทควันโดพุมเซ่หรือท่ารำ ประเภททีมหญิง รุ่นอายุไม่เกิน 13 ปี
ในปี 2554 เข้าร่วมการแข่งขัน รายการ "GH BANK" Thailand Junior Taekwondo Championships 2011 หรือ รายการ "ธอส. เทควันโด ยุวชน - เยาวชน ชิงชนะเลิศแห่งประเทศไทย" ประจำปี 2554 คว้าเหรียญทอง รุ่นยุวชนหญิง อายุ 11-12 ปี ไม่เกิน 39 กก.
ในปี 2555 เข้าร่วมการแข่งขันเทควันโด ประเภทต่อสู้ทีมหญิง "กีฬาเยาวชนแห่งชาติ ครั้งที่ 28" หรือ "ภูเก็ตเกมส์" โดยเป็นฝ่ายชนะคะแนนนักกีฬาจากกรุงเทพมหานคร 3-0 คว้าเหรียญทองให้กับจังหวัดนนทบุรี เหรียญเงินจากการแข่งขันเทควันโด ประเภทต่อสู้ทีม 4 คน ทีมหญิง "กีฬาแห่งชาติ ครั้งที่ 41" หรือ "เชียงใหม่เกมส์" หลังจากนั้น 2 ปีต่อมา นภาพรสามารถคว้าเหรียญทอง จากการแข่งขันเทควันโด รุ่นไม่เกิน 46 กก.หญิง "กีฬาแห่งชาติ ครั้งที่ 42" หรือ "สุพรรณบุรีเกมส์" และคว้าเหรียญทองเป็นสมัยที่ 2 จากการแข่งขันเทควันโด รุ่นไม่เกิน 46 กก.หญิง "กีฬาแห่งชาติ ครั้งที่ 43" หรือ "นครราชสีมาเกมส์" นอกจากนี้ยังเข้าร่วมการแข่งขันเทควันโดในต่างประเทศ รายการ "โคเรีย โอเพ่น 2012" รุ่นไม่เกิน 49 กก.หญิง ที่เมืองคยองจู ประเทศเกาหลีใต้ รอบชิงชนะเลิศ เป็นฝ่ายชนะคะแนนลาเนตส์ อนาสตาเซีย นักกีฬาจากรัสเซีย 9-1 คว้าเหรียญทอง รุ่นไม่เกิน 49 กก.หญิง
นักกีฬาเทควันโดรุ่นเยาวชน > พ.ศ. 2556

ในปี 2556 นภาพรเข้าร่วมการแข่งขันเทควันโด รายการ "โคเรีย โอเพ่น 2013" รุ่นไม่เกิน 46 กก.หญิง ที่เมืองชุนชอน ประเทศเกาหลีใต้ ในฐานะนักกีฬาเทควันโดเยาวชนทีมชาติไทย รอบชิงชนะเลิศเป็นฝ่ายชนะคะแนนเวเนดา กาเซีย เดอ เลออน นักกีฬาจากเม็กซิโก 20-10 คว้าเหรียญทองเหรียญที่ 4 ให้กับทีมชาติไทยได้สำเร็จ ซึ่งเป็นการคว้าแชมป์สมัยที่ 2 จากรายการนี้ ต่อมาเข้าร่วมการแข่งขันเทควันโด รายการ "เทรลเลบอร์ก โอเพ่น 2013" ที่เมืองเทรลเลบอร์ก ประเทศสวีเดน คว้าเหรียญเงิน รุ่นไม่เกิน 46 กก.หญิง
เข้าร่วมการแข่งขันเทควันโดเยาวชนชิงแชมป์เอเชีย รายการ "Asian Junior Taekwondo Championships 2013" ที่กรุงจาการ์ตา ประเทศอินโดนีเซีย คว้าเหรียญเงิน รุ่นไม่เกิน 46 กก.หญิง โดยเข้าร่วมการแข่งขันกับนักกีฬาเทควันโดเยาวชนทีมชาติไทย จำนวน 11 คน แบ่งเป็นเยาวชนหญิง จำนวน 4 คน ประกอบด้วย อรญา แก้วตา รุ่นไม่เกิน 42 กก.หญิง พาณิภัค วงศ์พัฒนกิจ รุ่นไม่เกิน 44 กก.หญิง นภัสสร จรณวัต รุ่นไม่เกิน 49 กก.หญิง พรรณนภา หาญสุจินต์ รุ่นไม่เกิน 52 กก.หญิง แบ่งเป็นเยาวชนชาย จำนวน 7 คน ประกอบด้วย เทวินทร์ หาญปราบ รุ่นไม่เกิน 45 กก.ชาย รามณรงค์ เสวกวิหารี รุ่นไม่เกิน 48 กก.ชาย ณัฐวุฒิ เจริญรักษ์ รุ่นไม่เกิน 51 กก.ชาย สุทธิศักดิ์ จานทอง รุ่นไม่เกิน 55 กก.ชาย ณัฐวีร์ กล่อมพงษ์ รุ่นไม่เกิน 59 กก.ชาย ณชพล เฉลิมลักษณ์ รุ่นไม่เกิน 63 กก.ชาย ยูลิสซีส ฮาลเลอร์ รุ่นไม่เกิน 73 กก.ชาย
นักกีฬาเทควันโดรุ่นเยาวชน > พ.ศ. 2557

ในปี 2557 เป็นตัวแทนนักกีฬาเทควันโดเยาวชนทีมชาติไทย เข้าร่วมการแข่งขันเทควันโดเยาวชนชิงแชมป์โลก รายการ "WTF World Junior Taekwondo Championships 2014" คว้าเหรียญเงิน รุ่นไม่เกิน 46 กก.หญิง ที่ประเทศไต้หวัน โดยเป็นรองแชมป์โลกเยาวชนร่วมกับณัฐวีร์ กล่อมพงษ์ ที่คว้าเหรียญเงินจากการแข่งขันเทควันโด รุ่นไม่เกิน 59 กก.ชาย และเข้าร่วมการแข่งขันเทควันโด รายการ "โคเรีย โอเพ่น 2014" ที่ประเทศเกาหลีใต้ คว้าเหรียญทอง รุ่นไม่เกิน 46 กก.หญิง ซึ่งเป็นการคว้าแชมป์สมัยที่ 3 จากรายการนี้
นภาพรเข้าร่วมการแข่งขัน "เทควันโดไทยแลนด์โอเพ่น 2014" หรือ G1 รุ่นเยาวชนหญิง ไม่เกิน 46 กก. รอบชิงชนะเลิศเป็นฝ่ายชนะคะแนนซุง เชีย ยิน นักกีฬาจากไต้หวัน 6-1 คว้าเหรียญทองเหรียญที่ 6 ให้กับเทควันโดทีมชาติไทย เมื่อวันที่ 6 พ.ย. 2557
นักกีฬาเทควันโดรุ่นเยาวชน > พ.ศ. 2558

ในปี 2558 เข้าร่วมการแข่งขันเทควันโดเยาวชนชิงแชมป์เอเชีย รายการ "Asian Junior Taekwondo Championships 2015" ที่ประเทศไต้หวัน คว้าเหรียญเงิน รุ่นไม่เกิน 44 กก.หญิง โดยเข้าร่วมการแข่งขันกับนักกีฬาเทควันโดรุ่นเยาวชน จำนวน 11 คน ประกอบด้วย รวิภา ศิริสมบูรณ์วัฒนา รุ่นไม่เกิน 42 กก.หญิง รัชนีกร สูนประหัต รุ่นไม่เกิน 46 กก.หญิง ณัฐวิภา อินทรสมบัติ รุ่นไม่เกิน 49 กก.หญิง เบญจรัตน์ อย่างตระกูล รุ่นไม่เกิน 52 กก.หญิง อิศรินทร์ ทวีปถาวรวงศ์ รุ่นไม่เกิน 59 กก.หญิง วรัญชัย จังศิริพรปกรณ์ รุ่นไม่เกิน 45 กก.ชาย ปุริม ปุรินทราภิบาล รุ่นไม่เกิน 48 กก.ชาย เทวินทร์ หาญปราบ รุ่นไม่เกิน 51 กก.ชาย สิรวิชญ์ ปิยะจินดา รุ่นไม่เกิน 55 กก.ชาย อินทัช รัตนาวังเจริญ รุ่นไม่เกิน 59 กก.ชาย ปฏิภาณ สุขประเสริฐ รุ่นไม่เกิน 73 กก.ชาย และเข้าร่วมการแข่งขันเทควันโด รายการ "โคเรีย โอเพ่น 2015" ที่เมืองชุนชอน ประเทศเกาหลีใต้ คว้าเหรียญทอง รุ่นไม่เกิน 46 กก.หญิง ซึ่งเป็นการคว้าแชมป์สมัยที่ 4 จากรายการนี้
นักกีฬาเทควันโดรุ่นเยาวชน > พ.ศ. 2559

ในปี 2559 เข้าร่วมการแข่งขันเทควันโดเยาวชนชิงแชมป์โลก รายการ "WTF World Junior Taekwondo Championships 2016" รุ่นไม่เกิน 46 กก.หญิง ที่เมืองเบิร์นนาบี ประเทศแคนาดา รอบ 32 คน เป็นฝ่ายชนะคะแนนนักกีฬาจากตาฮีตี 6-0 รอบ 16 คน ชนะคะแนนนักกีฬาจากฮังการี 1-1 รอบก่อนรองชนะเลิศ ชนะคะแนนนักกีฬาจากจีน 4-0 รอบรองชนะเลิศ ชนะคะแนนนักกีฬาจากอิสราเอล 5-4 รอบชิงชนะเลิศ ชนะคะแนนนักกีฬาจากสวีเดน 11-7 คว้าเหรียญทองมาครองได้สำเร็จ หลังจากที่ทางสมาคมกีฬาเทควันโดแห่งประเทศไทยรอคอยมานานถึง 10 ปี การแข่งขันครั้งนี้เป็นรายการสุดท้ายในระดับเยาวชนของนภาพร